《淫祀》
宋代·董嗣杲

水泛牌头五里亭，尚留破庙压空坰。
松萝阴覆鸦群怪，里社声传土偶灵。
幡袅欹竿三丈赤，溪分荒藻数丛青。
头陀强解愚夫卜，瓶缶花香带肉腥。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。